**ELŐTERJESZTÉS**

Tiszavasvári Város Önkormányzata Képviselő-testületének

2017. november 30-án tartandó rendes testületi ülésére

Az előterjesztés tárgya: **A Tiszavasvári Református Templom lehetséges**

**altemplomának és alagútrendszerének kutatási**

**munkálatainak támogatásáról**

Az előterjesztés előadója: Dr. Fülöp Erik polgármester

Az előterjesztés témafelelőse: Pere Attila – városfejlesztési ügyintéző

Az előterjesztés ügyiratszáma: 19953-2/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22. pont |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| Bakó Barnabás |  |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. november 23.

##### Pere Attila

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Pere Attila

## ELŐTERJESZTÉS

### A Képviselő-testülethez

**A Tiszavasvári Református Templom lehetséges altemplomának és**

**alagútrendszerének kutatási munkálatainak támogatására**

Tisztelt Képviselő-testület!

Tájékoztatom a Képviselő-testületet arról, hogy Bakó Barnabás Tiszavasvári, Vasvári P. u. 69. szám alatti lakos, részünkre megküldött levelében azzal a kéréssel fordult a Képviselő-testülethez, hogy **nyújtson támogatást egy a Tiszavasvári Református Templom alatt feltételezhetően húzódó alagútrendszerrel és altemplommal kapcsolatos kutatáshoz.**

A levélből kiderül, hogy Bakó Barnabás két cégtől is beszerzett árajánlatot a kutatás elvégzésére vonatkozólag, melyeket a megküldött leveléhez csatolt, valamint már több Tiszavasvári vállalkozó jelezte részére, hogy anyagilag is hajlandók támogatni a cél megvalósítását.

**Az árajánlatok a következők voltak:**

1. **Z-MILAN ’92 Kft.**

|  |  |
| --- | --- |
| 3D georadaros mérés: | 390.000Ft+Áfa/nap |
| 2D ellenőrző vizsgálat: | díjmentes |
| Mérési jegyzőkönyv: | 80.000Ft+Áfa |
| Felszíni kijelölés: | díjmentes |
| Felvonulási költség: | 200Ft+Áfa/km |
| GPS helymeghatározás: | 310.000Ft+Áfa/nap |
| Geofizikai szakvélemény: | 2.300.000Ft+Áfa |
| Alapdíj: | 95.000t+Áfa  (abban az esetben, ha a Vállalkozó felvonul a munkaterületre az előre egyeztetett időpontban, de rajta kívülálló okok miatt nem tud munkát végezni vagy akadályoztatva van) |

1. **OSL Hungary Kft.**

|  |  |
| --- | --- |
| Georadaros vizsgálat/ Légi felvételek készítése:   * grid háló mentén történő mérések, 0.5m méteres szelvényközzel a templom közvetlen közelében és a templom belsején belül * templomról légi felvétel készítése | 300.000Ft+Áfa |

|  |
| --- |
| A geofizikai mérések árai tartalmazzák a **kiszállást**, a **geodéziai pontosságú helymeghatározást**, a területekről készített **georeferált képi állományt (ortofotó/DEM)** valamint a **terepi dokumentációt/ kiértékelést** egyaránt. |

Mindkét árajánlat érvényét vesztette, azok aktualizálása szükséges.

A két ajánlatot összehasonlítva OSL Hungary Kft. árajánlat tűnik kedvezőbbnek és elégséges lépésnek a tekintetben, hogy választ kapjunk az altemplom és alagút létezésével kapcsolatosan felmerülő kérdésre. Mivel azonban mindkét árajánlat érvényét vesztette, először az árajánlatok ismételt megkérése szükséges.

Ezek újbóli megkérését – mivel annak anyagi fedezet az idei évi költségvetésből már nem biztosítható – a jövő évi költségvetés elfogadását követően javasolt megtenni.

Egy ilyen mérvű felfedezés sok új információval szolgálhatna a Tiszavasvári történelmét illetően, valamint pozitív hatással lenne a Város turisztikai és gazdasági életére is.

Kérem a Tisztelt Képviselő-testületet, hogy a fenti körülmények figyelembevételével szíveskedjen támogatni azon javaslatomat, miszerint a Tiszavasvári Református Templom alatt feltételezhetően húzódó alagútrendszerrel és altemplommal kapcsolatos kutatási munkálatokat 100.000 Ft összeggel támogassuk a 2018. évi költségvetés terhére.

Tiszavasvári, 2017.november 23.

**Dr. Fülöp Erik**

**polgármester**

HATÁROZAT-TERVEZET

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2017. (XI.30.) Kt. számú**

**határozata**

**A Tiszavasvári Református Templom lehetséges altemplomának és**

**alagútrendszerének kutatási munkálatainak támogatására**

Tiszavasvári Város Önkormányzata Képviselő-testülete

1. Támogatja a Tiszavasvári Református Templom lehetséges altemplomának és alagútrendszerének kutatási munkálatait bruttó 100.000 Ft összeggel, a 2018. évi költségvetésből történő biztosításával, amennyiben a kutatási munkálatok elvégeztetéséhez szükséges további összeg a feltárást végeztető rendelkezésére áll.
2. Felkéri a jegyzőt, hogy 2018. évi költségvetés tervezésekor gondoskodjon az 1. pontnak megfelelő előirányzat biztosításáról.

**Határidő:** azonnal **Felelős:** Dr. Fülöp Erik polgármester